
Бүген Татарстан Республикасы Президенты Рөстәм Миңнеханов Чаллыдагы «Чаллы-икмәк» предприятиесендә булды. Татарстан Президентын «Чаллы-икмәк» АҖ генераль директоры Рафаэль Юнысов озата йөрде.

«Чаллы-икмәк» - тулы цикллы заманча предприятие, икмәк-күмәч әйберләре җитештерә. Бүгенгә монда 400 исемдә продукция чыгарыла.

Рөстәм Миңнехановның заводның җитештерү линияләрен карап чыкты. Ипи цехында булды.

Тагын Татарстан Республикасы Президенты икмәк-күмәч ярымфабрикатлары җитештерү һәм туңдыру буенча яңа цех төзелеше белән танышты.

Шуннан соң Рөстәм Миңнехановка «Чаллы-икмәк» эшчәнлеге турында видеоролик күрсәттеләр. Аерым алганда, предприятиене киләчәктә үстерү планнары, продукцияне реализацияләү турында сөйләделәр.
Рөстәм Миңнеханов Чаллыда «Чаллы-икмәк» предприятиесендә булды